**Feladat:**

Ön egy bioélelmiszereket forgalmazó cég rendszergazdája. A vezetőség megkéri Önt, hogy hozzon létre egy figyelemfelkeltő weblapot, mely a bioélelmiszereket népszerűsíti. Illetve készítsen egy testtömeg-index kalkulátort, ami felkelti a látogatók érdeklődését!

Készítse el az oldalt a leírásnak és a mintának megfelelően!

Az oldal szövegét az **eletmod.txt** állományban találja. A feladat megoldásához szükséges kép a **piramis.jpg**. (A kép használata során ügyeljen arra, hogy az a vizsgakönyvtár áthelyezése után is helyesen jelenjenek meg!)

**I. Weboldal felépítése**

1. Hozzon létre egy állományt, amelynek neve legyen **biosziget.html,** illetve egy **biosziget.css** állományt a formázásokhoz!

2. Az oldal háttérszíne legyen beige (kódja: #F5F5DC) és a szövegszín darkgreen (kódja:

#006400)!

3. A böngésző keretén megjelenő cím szövege is „biosziget” legyen!

4. A cím Biosziget első szintű címsor középre igazított.

5. A cím után két sorban középre igazítva helyezze el az alábbi szöveget:

” **Ahol az egészség lakik.**

**A biosziget segít neked, hogy betarthasd a kiegyensúlyozott étrend szabályait!**”

6. A fenti szöveg után készítsen el egy két soros két oszlopos 900px (képpont) széles, szegély nélküli táblázatot! A táblázat háttérszíne legyen burlywood (kódja: #DEB887)!

7. A táblázat első sorának bal oldali cellájába másolja be a megfelelő szöveget az eletmod.txt fájlból és rendezze el a mintának megfelelően sortörések segítségével.

8. A jobb oldali cellába a piramis.jpg képet helyezze el melynek szélessége:500 magassága 380 legyen!

9. A táblázat második sorának első oszlopába készítsen felsorolást a testtömeg index kategóriákról!A felsorolás fölötti cím „**Testtömeg-index kategóriák**” kettesszintű címsor legyen! A szöveget az eletmod.txt állományban találja.

10. A táblázat harmadik sorának baloldali cellájába másolja be a megfelelő szövegrészt és igazítsa a minta szerint.

**II. Alkalmazás készítése**

A táblázat második sorának jobb oldali cellájába készítsen a testtömeg-index kiszámítására szolgáló JavaScript alkalmazást!

A testtömeg index kiszámítására az alábbi képletet használja: **súly/magasság\*magasság\*0.0001**

1. A cella első sora „TTI kalkulátor” kettesszintű címsor legyen

2. Készítsen két űrlap mezőt, egyiket a súly, másikat a magasság bevitelére, illetve egy gombot mely elindítja a függvényt!

3. Írjon JavaScript függvényt mely a megadott súly és magasság alapján kiszámolja a testtömeg- indexet, majd egy alert ablakban megjeleníti!

**III. PHP használata**

Hozza létre a **kaloria** nevű adatbázist php Myadmin segítségével, majd importálja be a kaloria.sql fájl tartalmát.

Az alsó cellákat egyesítse, majd alakítson ki egy futárkereső alkalmazást.

1. A cella első sora „Kalóriaérték számítás” kettesszintű címsor legyen!
2. Készítsen egy űrlap mezőt az étel nevének bevitelére, illetve egy gombot mely elindítja a függvényt!
3. A függvény listázza ki egy **kaloria.php** weblapon a megadott étel kalóriatartalmát! Amennyiben az étel neve nem szerepel az adatbázisban, a program írja ki, hogy hibás adatot adott meg.
4. A kaloria.php oldal fejléce és háttérszíne a biosziget.html oldal színeit kövesse!
5. Helyezzen el egy linket a kaloria.php oldalra mely a biosziget.html oldalra mutasson!

